የሰንደቅ ዓላማ ቀን በኦሮሚያና በትግራይ ክልሎች እየተከበረ ነው
የኢትዮጵያ የሰንደቅ ዓላማ ቀን በኦሮሚያና በትግራይ ክልሎች እየተከበረ ነው፡፡የኦሮሚያ ክልል በአዲስ አበባ ከተማ የሰንደቅ ዓላማ ቀን እያከበረ ሲሆን፣ በበዓሉ ላይ የተገኙት የጨፌ ኦሮሚያ አፈ ጉባኤ ወ/ሮ ሎሚ በዶ የኦሮሞ ህዝብ የኢትዮጵያ ምሰሶ የሆነውና የአንድነታችን መገለጫ የሆነው ሰንደቅ ዓላማ ስር በመሰለፍ ከሌሎች ብሔር ብሔረሰቦች ጋር በእኩልነትና በፍቅር አብሮ መስራት እንዳለበት ጥሪ አቅርበዋል፡፡የትግራይ ክልልም "ሰንደቅ ዓላማችን ለህብረ ብሄራዊ ፌዴራላዊ ስርአታችንና ለህገ መንግስታችን ሉኣላዊነት " በሚል መሪ ቃል የሰንደቅ አላማ ቀንን በመቐለ ከተማ፣ በመቐለ ዩኒቨርስቲ በሚገኘው ስፖርት አካዳሚ ስታዲየም በተለያዩ ዝግጅቶች እየተከበረ እንደሚገኝ ኢቢሲ ዘግቧል፡፡